b'\n_START_ARTICLE_\nPape\xc5\xbe Benedikt I.\n_START_SECTION_\n\xc5\xbdivljenjepis\n_START_PARAGRAPH_\nBenedikt I., ki ga Grki imenujejo Bonosus, je bil izvoljen za naslednika Janeza III. \xc5\xbee takoj po njegovi smrti julija 574; toda po novem volitvenem zakonu in zaradi langobardskih vpadov je moral \xc4\x8dakati na potrditev bizantinskega dvora med 10 mesecev in 20 dni trajajo\xc4\x8do sedisvakanco , tako da je bil posve\xc4\x8den \xc5\xa1ele 2. junija 575. _NEWLINE_Italijo je pestila tako huda lakota, da je moral cesar Justin dobavljati \xc5\xbeito iz Egipta, da bi prebivalstvo re\xc5\xa1il smrti za lakoto; itak so se mnogi zatekali k Langobardom, da bi jim po\xc5\xa1tedili vsaj \xc5\xbeivljenje. Tudi pape\xc5\xbe se je obrnil nanje s pro\xc5\xa1njo za premirje, a so ga zavrnili.\n_START_SECTION_\nSmrt\n_START_PARAGRAPH_\nPode\xc5\xbeelsko okoli\xc5\xa1ko prebivalstvo je iz strahu pred Langobardi mno\xc5\xbei\xc4\x8dno iskalo zavetja za rimskim obzidjem, kar je kmalu prineslo lakoto in bolezni, ki jih pape\xc5\xbeeva dobrodelnost ni mogla prepre\xc4\x8diti. 579 so Langobardi pod vodstvom I. Kraljevi\xc4\x8da Spoletskega pridrli pred Rim in mesto oblegali. Pape\xc5\xbe in rimski senat sta zaman prosila pomo\xc4\x8di iz Bizanca. V bitki je izgubil \xc5\xbeivljenje tudi pape\xc5\xbe. _NEWLINE_Liber pontificalis pi\xc5\xa1e, da je Benedikt umrl \xc2\xbbstrt od rev\xc5\xa1\xc4\x8dine in \xc5\xbealosti\xc2\xab\xc2\xa030. julija 579. Pokopali so ga v baziliki svetega Petra.'